Համաժողովի ընթացքում տեղի է ունեցել բարձրաստիճան պաշտոնյաների համար նախատեսված հատվածը, որի ընթացքում ելույթ է ունեցել ՀՀ բնապահպանության նախարարի առաջին տեղակալ Էրիկ Գրիգորյանը՝ հանդես գալով ազգային հայտարարությամբ: Էրիկ Գրիգորյանը ներկայացրել է ջերմոցային գազերի արտանետումների կրճատման և վերականգնվող էներգետիկայի ազգային քաղաքականությունը, ինչպես նաև խոսել Կայուն զարգացման նպատակների ազգային նորարարական կենտրոնի մասին: Նախարարի առաջին տեղակալը կարևորել է տեխնիկական, տեխնոլոգիական և ֆինանսական աջակցության ազգային կարիքները «Ազգային մակարդակով սահմանված գործողությունների/ներդրումի» ներքո սահմանված հարմարվողականության և մեղմման գործողությունների իրականացման համար: